В началото на 1798 година Али Тепеделенли оглавява един от най-големите правителствени контингенти, участващи в обсадата на контролирания от Осман Пазвантоглу Видин, но не проявява особена активност, като изглежда поддържа активни контакти с обсадените. През лятото той изцяло изоставя обсадата и се връща в Албания, позовавайки се на опасност от френско нападение там след началото на Египетската кампания.